CELEX: 62021TN0312
Language: ro
Date: 2021-06-02 00:00:00
Title: Cauza T-312/21: Acțiune introdusă la 2 iunie 2021 – SY/Comisia

2.8.2021   
            
            
               RO
            
            
               Jurnalul Oficial al Uniunii Europene
            
            
               C 310/36
            
         
      Acțiune introdusă la 2 iunie 2021 – SY/Comisia
      (Cauza T-312/21)
      (2021/C 310/48)
      Limba de procedură: germana
      
         Părțile
      
      
         Reclamant: SY (reprezentant: T. Walberer, avocat)
      
         Pârâtă: Comisia Europeană
      
         Concluziile
      
      Reclamantul solicită Tribunalului, în temeiul articolului 270 TFUE, al articolului 91 alineatul (1) din Statutul funcționarilor și al articolelor 263 și 265 TFUE:
      
                  —
               
               
                  anularea listei de rezervă a concursului EPSO/AD/374/19-1, a deciziilor de angajare a candidaților înscriși pe lista de rezervă, a deciziilor comisiei de evaluare din 21 aprilie 2021 și din 14 ianuarie 2021 de a nu îl înscrie pe reclamant pe lista de rezervă din domeniul concurenței, a „addendumului” la anunțul de concurs EPSO/AD/374/19-1 din 5 noiembrie 2020 și a convocării reclamantului din 20 noiembrie 2020;
               
            
                  —
               
               
                  în subsidiar, anularea deciziilor comisiei de evaluare din 21 aprilie 2021 și din 14 ianuarie 2021 referitoare la reclamant și formularea în hotărâre a unor orientări concrete pentru pârâtă, necesare pentru a restabili în mod corespunzător situația juridică a reclamantului dinainte de încălcările dreptului, care să îi permită pârâtei înscrierea reclamantului pe lista de rezervă, direct sau după o nouă apreciere a prestației sale, anularea „addendumului” la anunțul de concurs EPSO/AD/374/19-1 din 5 noiembrie 2020 și a convocării reclamantului din 20 noiembrie 2020;
               
            
                  —
               
               
                  constatarea faptului că pârâta a încălcat articolul 265 TFUE întrucât nu a emis o decizie adresată reclamantului ca urmare a reclamației sale administrative din 17 ianuarie 2021;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiuni, reclamantul invocă patru motive.
      
                  1.
               
               
                  Primul motiv: modificarea ulterioară și retroactivă a concursului ar fi nelegală, în lipsa unui temei juridic și din cauza unor drepturi care se opun acestei modificări, precum și a încălcării clarității juridice, a obligației de motivare și a drepturilor de participare.
               
            
                  2.
               
               
                  Al doilea motiv: interzicerea discriminării ar fi fost încălcată în legătură cu boala preexistentă a reclamantului, întrucât pârâta ar fi omis să îi acorde adaptările speciale pentru examen.
               
            
                  3.
               
               
                  Al treilea motiv: reclamantul ar fi fost discriminat din cauza unui decalaj în raport cu ceilalți participanți în cadrul centrului de evaluare pur electronic.
               
            
                  4.
               
               
                  Al patrulea motiv: reclamantul ar fi fost discriminat în raport cu colaboratorii pârâtei.